Säännöt | Turun Seudun Nuorisoasunnot ry
NAL-kenttä
Yhdistyksen nimi on Turun Seudun Nuorisoasunnot ry ja sen kotipaikka on Turku.
Yhdistyksen toiminnan tarkoituksena on kehittää ja parantaa alle 30-vuotiaiden nuorten asunto-oloja ja elämänhallintaa. Tarkoituksena on etsiä vaihtoehtoja itsenäistymisvaiheessa oleville nuorille tarkoitettujen asuntojen aikaansaamiseksi sekä edistää nuorten omaehtoista toimintaa elinolosuhteidensa kohentamiseksi.
Tarkoituksensa toteuttamiseksi yhdistys tekee valistustyötä nuorten asunto-oloja koskevissa kysymyksissä sekä toimii yhteistyössä julkisen sektorin palvelutuottajien, eri kansalaisjärjestöjen, yritysten ja yksityishenkilöiden kanssa nuorten itsenäistymisen edistämiseksi.
Yhdistys edistää nuorille tarkoitettujen, voittoa tavoittelemattomien, asuinkiinteistöjen ja asuntojen aikaansaamista tuottamalla, hankkimalla ja ylläpitämällä niitä. Yhdistys tekee toimintaansa tunnetuksi harjoittamalla tiedostus- ja julkaisutoimintaa sekä muilla vastaavilla tavoilla. Yhdistys kerää yhteen ja organisoi nuorisoasuntotalojen asukkaita talojen hallinnon, hoidon, asukas- ja vapaa-ajan toiminnan järjestämiseksi.
Yhdistyksen virallinen kieli on suomi, mutta se käyttää toiminnassaan myös ruotsin kieltä.
Yhdistyksen varsinaiset ja kannatusjäsenet suorittavat yhdistykselle syyskokouksen kummallekin jäsenryhmälle erikseen määräämän jäsenmaksun.
Yhdistyksen päättävä elin on yhdistyksen kokous. Yhdistyksen kokoukseen on oikeus osallistua kullakin yhdistyksen varsinaisella ja kannatusjäsenellä. Kullakin varsinaisella jäsenellä on kokouksessa yksi ääni. Kannatusjäsenillä ei ole äänioikeutta yhdistyksen kokouksissa.
Varsinaisia kokouksia pidetään vuoden aikana kaksi hallituksen määrääminä päivinä. Kevätkokous pidetään viimeistään huhtikuun aikana ja syyskokous viimeistään marraskuun kuluessa.
Ylimääräinen kokous pidetään, milloin edellinen kokous niin päättää, hallitus katsoo sen tarpeelliseksi tai yksi kymmenesosa (1/10) yhdistyksen äänioikeutetuista jäsenistä sitä hallitukselta pyytää ilmoittamaansa asiaa varten. Asia on mainittava kokouskutsussa.
Äänestys yhdistyksen kokouksessa on avoin. Jos vaaleissa pyydetään lippuäänestystä, on sellainen toteutettava. Äänestyksessä ratkaisee yksinkertainen äänten enemmistö, ellei näissä säännöissä ole toisin määrätty. Äänten mennessä tasan ratkaisee vaaleissa ja lippuäänestyksessä arpa ja muissa asioissa puheenjohtajan ääni.
kuullaan tilikertomus edelliseltä vuodelta ja tilintarkastajan lausunto
käsitellään muut hallituksen esittämät tai jäsenten vähintään viikkoa ennen kokousta hallitukselle kokouksen käsiteltäväksi ilmoittamat asiat.
päätetään jäsenmaksun suuruudesta seuraavaksi vuodeksi
valitaan yhdistyksen varsinainen tilintarkastaja ja hänelle varahenkilö tarkastamaan seuraavan vuoden tilejä ja hallintoa
Yhdistyksen hallitukseen kuuluvat syyskokouksessa valitut puheenjohtaja, varapuheenjohtaja sekä vähintään kolme (3) ja enintään seitsemän (7) muuta jäsentä. Hallitus valitsee keskuudestaan varapuheenjohtajan sekä ottaa sihteerin ja tarvittavat toimihenkilöt ja määrää heidän palkkionsa.
8§ Tilinpäätös ja tilintarkastus
Yhdistyksen tilikausi on kalenterivuosi. Tilinpäätöksen tulee olla valmis tilintarkastajalle esitettäväksi ennen tilikauden päättymistä seuraavan maaliskuun loppua.
Tilintarkastajan tulee kalenterivuosittain tarkastaa yhdistyksen hallinto ja tilit ja kahden viikon kuluessa tilinpäätöksen esittämisestä tarkastettavaksi antaa kirjallinen lausuntonsa yhdistyksen hallinnosta, kirjanpidosta ja varojen hoidosta sekä vastuuvapauden myöntämisestä tilivelvollisille.
Tilintarkastajan on muinakin aikoina sitä ennalta ilmoittamatta oikeus tarkastaa yhdistyksen tilit.
Yhdistyksen kokous kutsutaan koolle vähintään neljätoista (14) päivää ennen kokousta. Kokouskutsu julkaistaan paikallisesti ilmestyvässä lehdessä tai lähetetään kirjallisesti yhdistyksen jäsenille.
Päätös näiden sääntöjen muuttamisesta ja yhdistyksen purkamisesta tehdään vähintään kolme neljäsosan (3/4) äänten enemmistöllä annetuista äänistä kahdessa yhdistyksen kokouksessa. Kokousten välillä on oltava vähintään 30 päivää.
Yhdistyksen purkautuessa luovutetaan sen omaisuus Nuorisoasuntoliitto ry:n käytettäväksi yhdistyksen päämäärien mukaiseen toimintaan Turun kunnassa tai seutukunnalla.